
MUNICIPIUL TIMIŞOARA

SERVICIUL ŞCOLI SPITALE

SC2018-29313/06.12.2018
EXPUNERE DE MOTIVE

PRIVIND OPORTUNITATEA PROIECTULUI DE HOTĂRÂRE- privind aprobarea închirierii etajului I al imobilului situat în Timişoara Str. Alexandru  Odobescu  nr. 1,  în care funcţionează  Clinica de Obstetrică – Ginecologie din cadrul Spitalului Clinic Municipal de Urgenţă Timişoara
      Având în vedere că, Clinica de Obstetrică şi Ginecologie  a Spitalului Clinic Municipal de Urgenţă Timişoara funcţionează la etajul I al imobilului, situat în Timişoara Str. Alexandru  Odobescu  nr. 1,  care a fost retrocedat în baza Legii 10/2001; 
     Având în vedere că, contractele  de închiriere încheiate în baza HCLMT  nr.149 /10.05.2016, între Spitalul Clinic Municipal  de Urgenţă  şi proprietarii imobilului, cu o chirie negociată  de 3,6 euro/mp/lună, asigurată de la  bugetul local,  expiră la data de 31.12.2018;

      Având în vedere că Spitalul Clinic Municipal de Urgenţă, prin adresa cu numărul E-3414/21.11.2018, înregistrată  la  Municipiul Timişoara  sub nr.SC2018-27748 din 22.11.2018 a solicitat sprijinul privind prelungirea contractelor de închiriere  pentru etajul I al  imobilului  din Str. Odobescu  nr. 1;
       Având în  vedere că proprietarii imobilului, d-na Ţirnea Eugenia Ghizela şi dl. Cristureanu Gheorghe prin adresele cu numerele I-22007/07.11.2018, I-22466/13.11.2018, I-22988/20.11.2018,  şi-au  exprimat acordul de prelungire a contractelor de închiriere, pe o perioadă de 2 ani  cu aceeaşi  chirie de  3,6 euro/mp /lună;

     Având în vedere Procesul verbal nr.8 /06.12.2018 al Comisiei de negociere cu terţii a  Consiliului Local;  

       Ţinând cont că la art. 190 alin 1 din Legea nr. 95/2006 privind reforma în domeniul sănătăţii, actualizată, se prevede  că autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale. 
    Având în vedere  că  în prezent  nu se dispune  de un alt imobil  care să  asigure  condiţii optime pentru desfăşurarea activităţi Clinicii de Obstetrică şi Ginecologie din cadrul Spitalului Clinic Municipal de Urgenţă Timişoara;

    -   Considerăm necesară şi oportună iniţierea unui proiect de hotărâre privind aprobarea închirierii etajului I al imobilului situat în Timişoara Str. Alexandru  Odobescu  nr. 1,  în care funcţionează  Clinica de Obstetrică – Ginecologie din cadrul Spitalului Clinic Municipal de Urgenţă Timişoara

